Publication: Magyar Közlöny
Issue: MK-2008-27 (Year: 2008, Number: 27)
Era: 2004-2010
Section: A többször módosított 18/1998. (VI. 3.) NM rendelet
Paragraph Index: 574

a) Poliszacharid vakcinák Magyarországon két poliszacharid pneumococcus vakcina szerezhetõ be a gyógyszertárakból: a Pneumo 23 és a Pneumovax 23. A két oltóanyag alkalmazási módja, az oltás indikációja azonos, a 2 évesnél idõsebb, krónikus betegségben (kardiorespiratórikus rendszer, a máj vagy vese funkcióinak elégtelensége, diabetes mellitus, liquorcsurgás, alkoholizmus stb.) 60 évesnél idõsebbek, immunszupprimáltak, szociális intézményekben gondozottak, vagy krónikus kórházi osztályokon ápoltak alkotják a fokozott kockázati csoportokba tartozó oltandók körét. Egészséges felnõttek rutinszerû újraoltása nem szükséges. A rizikócsoportba tartozó felnõtteknek, vagy a 65 évesnél idõsebb személyeknek 10 évente, de legfeljebb két alkalommal javasolt az újraoltás. A poliszacharid pneumococcus vakcinák nem alkalmasak immunmemória kialakítására, 2 éven aluliakban immunválaszt kialakítani csak átmenetileg képesek, ezért e korosztály immunizálására nem ajánlottak.

Source: https://magyarkozlony.hu/hivatalos-lapok/d8cdd5c43248697cd570e6add76a196212ba4648/dokumentumok/d54c5b31dfd787b13bb8ae327268a0f4ffbc288a/letoltes